Avhørsleder om Breivik: Orientert. Rolig. Behersket. Arbeidsom.
Under sin vitneforklaring i retten ba aktor Svein Holden den erfarne politioverbetjenten om å beskrive hvilket inntrykk han har av massemorderen etter 220 timer med avhør. - Han er orientert i tid og sted, rolig, behersket og arbeidsom, begynte Rachlew. Deretter ramset avhørslederen opp en rekke adjektiver om Breiviks fremtoning under avhørene som har resultert i totalt 1271 skriftlige A4-sider: Seriøs, innfinner seg sin rolle, forbereder seg skriftlig, nøye med væskeinntak og samarbeidsvillig - bortsett fra når han ble bedt om å gi informasjon sin påståtte organisasjon Knights Templar, de angivelige cellene 2 og 3 og forhold rundt oppveksten og familien.- Anders Behring Breivik, som dere har sett her, er i grove trekk den Anders Behring Breivik vi har opplevd gjennom 220 timer med avhør, svarer Rachlew. Avhørslederen mener massemorderen er flink til å forklare seg og ordlegge seg. - I begynnelsen brukte han fremmedord og engelsk terminologi. Litt militært språk som forsvant noe etterhvert. Når man legger hans ekstreme verdensanskuelse til grunn, forstår vi dette. Vi blir ikke sittende igjen og lure på hva dette er, forklarte Rachlew, og fortsatte: - Han tenker analytisk. Han tenker strategisk. Han har god hukommelse. Det er klart, som også dere opplevde, at han husker en skremmende og uvanlig detaljrikdom. Han fremstår som kald, eller pragmatisk. Han er opptatt av å begrunne sine grusomme handlinger med sin politiske og ideologiske overbevisning.Ifølge avhørslederen, har Breivik helt siden 22. juli i fjor fremstått som sterk i sin tro i avhørene. - Han fremstår til tider som selvopptatt, og har høye tanker om hva han har utrettet. Men samtidig kan han være selvkritisk. Et eksempel kan være at han sier at operasjonen, som han kaller det, var hundre prosent vellykket. - En annen dag så kan han si at det var et logistisk mareritt den dagen, alt som kunne gå galt, gikk galt og forklarer da hva som gikk galt, forklarte avhørslederen.Bistandsadvokat Mette Yvonne Larsen stiller spørsmål til avhørslederen om Breivik endret seg etter at den første psykiatrirapporten - som erklærte ham utilregnelig - ble lagt frem. - Det var bare det at han sa det var latterlig og at det ikke var han som var gal, men at det var produktet som var galt, forklarte Rachlew. - Han svarte greit på avhørene med oss. Det ble ikke gjort taktiske skifter i avhørsmetodene, selv om vi diskuterte. Den gjennomsnittlige lengden på avhørene var syv timer. Men vi hadde en skifte i takten der vi gikk hardere på.- Nei, han ble bare mer gjentakende, svarte avhørslederen. - Vi kom inn på store spørsmål som menneskesyn og kvinnesyn. Jeg skal ikke si sinna, for det har han aldri blitt. Men han sa han syntes det var dårlig gjort at vi kom inn på så stor spørsmål, så sent.- Det hender fra tid til annen at vi forstår at det ikke er forsvarlig å gjennomføre avhør med noen som er arrestert. Da går vi første i dialog med helsevesenet. Det gjaldt ikke her, svarer Rachlew.Psykiaterne har også en del spørsmål til avhørslederen som muligens kan bidra til å kartlegge om massemorderen var tilregnelig eller ikke i perioden rundt terrorangrepene. - Fra det første avhøret på utøya var det et lydopptak og senere utskrift. Er det noe kvalitetsforskjell - forskjell mellom hvordan han fremsto der og avhøret dagen etter? Først: hvordan vurderer du det første avhøret? Er det noe kvalitetsforskjell i det han sier? Har han andre måter å uttrykke seg på? - Ikke noen store forskjeller. Han presenterte seg som kommandør i begge, og brukte militærspråket og slike ting. Det var noen fysiske ting: noen hyperventileringsseanser med 15-20 minutters mellomrom, som vi ikke har sett etterpå. Vi antok at det hadde med stressituasjonen han hadde vært gjennom den dagen.- Det jeg mener er at når han med jevne mellomrom har beskrevet handlingene, så har han, særlig de første avhørene, vært opptatt av å forklare hvorfor han mener det var nødvendig. Han sier at Norge er sånn og sånn. Mitt inntrykk er at han er sterk i den troen, svarer Rachlew. Troen på KT som en slagkraftig organiasasjon. Har det vært e n utvikling der? spør Aspaas. - Det har vært en endring i beskrivelsen. Det kommer det mer om fra oss senere, svarer avhørslederen. Dommer Arne Lyng ønsker å få klarhet i hvordan avhørslederen opplevde Breiviks hyperventilering under det første avhøret på Utøya som Rachlew har lyttet på mange ganger. - I løpet av de første en og en halv timene, så hadde han tre fire seanser der han ukontrollert, forklarte Rachlew. Han peser høyt for å illustrerer hvordan Breivik gjorde det.- Jeg vil ikke bidra til å tegne et bilde av ham som spesielt uintelligent eller lynende intelligent. Jeg vil ikke tegne i den ene eller andre retningen.
Avhørsleder Asbjørn Rachlew nekter å svare på om Anders Behring Breivik er tilregnelig eller ikke. Men han ramser opp sitt inntrykk av massemorderen.